Die naechschti Nacht heimer de im Lamington National Park verbracht, dert hets ae richtige Camping mit Duschine und Woeschmaschine gha. Mir hei gad aues gwaesche, us luter Angscht vor dene Eglae. Am noechschte Tag simer de no so zumene Ussichtspunkt gloffe und hei muesse feschtschteue, dass mir aus Schwitzer eifach chli verwoeht si. Fuer ues isch die Ussicht nid wuerklech bsungerigs gsy, wueus chli wi ir Schwitz het usgeh, schoen aber oeppis womer scho kenne.